இந்தப் போட்டியில் ஹர்மன் ப்ரீத் அதிரடி சதம் அனைவரையும் கவர்ந்தது. அதேபோல் நியூஸிலாந்து வீராங்கனை ஹேலே ஜென்சென் அந்தரத்தில் பறந்து பிடித்த கேட்ச் அனைவரையும் பிரமிக்க வைத்தது. 4 ஒவரில் இந்திய வீராங்கனை மந்தனா அடித்த பந்து எல்லைக்கோட்டை நோக்கி பறந்துகொண்டிருந்தது. அனைவரும் பந்து சிக்ஸர் என்றே நினைத்திருந்தனர். டீப் ஸ்கோயர் லெக்கில் ஃபீல்டிங் செய்துகொண்டிருந்த ஹேலே ஜென்சென் அற்புதமாகத் தாவி பந்தைப் பிடித்து இந்திய ரசிகர்களுக்கு அதிர்ச்சி கொடுத்தார். அதற்கு முதல் ஓவரில் தான் எல்.பி.டபிள்யூ கண்டத்தில் இருந்து தப்பிய மந்தனா அடுத்த ஓவரிலே வீழ்ந்தார். அந்த கேட்ச் இந்தியாவுக்கு இழப்பு தான். ஆனால், ஜென்செனின் முயற்சியைப் பாராட்டியே தீரவேண்டும்.